ฮั่งเส็งปิดร่วง 292.39 จุด เหตุวิตกเฟดขึ้นดอกเบี้ย
ฮั่งเส็งปิดร่วง 292.39 จุด เหตุวิตกเฟดขึ้นดอกเบี้ย
18 พ.ค. 2559

ดัชนีฮั่งเส็งตลาดหุ้นฮ่องกงปิดปรับตัวลดลงในวันนี้ โดยดัชนีฮั่งเส็งร่วงลง 292.39 จุด หรือ 1.45% ปิดวันนี้ที่ 19,826.41 จุดเนื่องจากนักลงทุนยังคงมีความกังวลเกี่ยวกับแนวโน้มการปรับขึ้นอัตราดอกเบี้ยของธนาคารกลางสหรัฐ (เฟด) หลังจากเจ้าหน้าที่เฟดหลายรายได้ออกมาสนับสนุนให้เฟดปรับขึ้นดอกเบี้ย 2-3 ครั้งในปีนี้
นอกจากนี้ ตลาดยังได้รับปัจจัยถ่วงจากข่าวที่ว่า ธนาคารกลางจีนได้ทำการดูดซับสภาพคล่องออกจากตลาดมูลค่า 1 หมื่นล้านหยวน ติดต่อกันเป็นวันที่ 2 ในวันนี้